Veikkolan koulun päihdesuunnitelma

2019

SISÄLTÖ:

1 JOHDANTO

2 EHKÄISEVÄ PÄIHDETYÖ

 2.1 Terveen kasvun ja kehityksen tukeminen

 2.2 Päihdekasvatus opetuksessa

 2.3 Oppilashuoltotyö

 2.4 Yhteistyö huoltajien kanssa

3 VÄLITTÖMÄN PUUTTUMISEN MALLIT VEIKKOLAN KOULUSSA

 3.1 Oppilaan epäillään olevan päihtyneenä koulussa

 3.2 Selvästi päihtynyt tai sekava oppilas koulussa

 3.3 Tupakkatuotteet

 3.4 Oppilaan huoli päihteitä käyttävästä kaverista

4 PÄIHTEIDENKÄYTÖN TUNNISTAMINEN JA PUHEEKSIOTTAMINEN

5 YHTEYSTIETOJA

LIITE: TOIMINTAKAAVIO PÄIHDE-EPÄILYTAPAUKSISSA

1 JOHDANTO

Tässä päihdesuunnitelmassa kuvataan Veikkolan koulun toimintaohjeet tilanteessa, jossa joudutaan tekemisiin ala-ikäisen oppilaan päihteidenkäytön tai päihde-epäilyn kanssa. Lisäksi päihdesuunnitelmassa kuvataan lyhyesti koulussa toteutettavaa ehkäisevää päihdetyötä. Päihdesuunnitelman loppuun on kuvattu nuoren päihteidenkäytön merkkejä sekä vinkkejä puheeksi ottoon nuoren kanssa kotona.

Tässä päihdesuunnitelmassa päihteillä tarkoitetaan alkoholia, tupakkaa, nuuskaa sekä huumausaineita. Lääkkeet, liuottimet ja muut aineet luokitellaan päihteiksi, jos niitä käytetään päihtymistarkoituksessa.

Lähtökohtana on, että alaikäisen päihteiden käyttöön puututaan välittömästi kodin ja koulun, sekä tarvittaessa terveydenhuollon ja sosiaalitoimen yhteistyöllä.

Veikkolan koulun päihdesuunnitelma on tehty yhteistyönä moniammatillisessa oppilashuoltoryhmässä ja päihdesuunnitelmaa tarkastetaan ja päivitetään vuosittain.

2 EHKÄISEVÄ PÄIHDETYÖ

Veikkolan koulun ehkäisevän päihdetyön tavoitteena on terveellisen ja turvallisen oppimisympäristön luominen kaikille koulun oppilaille, päihteettömän elämäntavan tukeminen ja päihteidenkäytön ennaltaehkäisy sekä päihteidenkäytön varhainen tunnistaminen ja välitön puuttuminen.

 Koulu pyrkii vaikuttamaan omalta osaltaan päihteidenkäytön leviämisen estämiseen yhteistyössä huoltajien ja koulun ulkopuolisten yhteistyökumppaneiden kanssa. Tärkeitä yhteistyökumppaneita ovat nuorisotoimi, sosiaalitoimi, seurakunnan nuorisotyö, Kirkkonummen kunnan päihdepalvelut sekä Veikkolan koti- ja kouluyhdistys.

2.1 Terveen kasvun ja kehityksen tukeminen

Ehkäisevää päihdetyötä tehdään koulun arjessa päivittäin. Ehkäisevää päihdetyötä on esimerkiksi hyvä työilmapiiri ja yhteenkuuluvuuden tunne sekä selkeät säännöt. Oppilaiden viihtymistä koulussa tuetaan esimerkiksi osallisuutta vahvistamalla ja koulussa on selvät rajat koulukiusaamiselle, vahingonteoille ja luvattomille poissaoloille. Veikkolan koulun oppilashuoltoryhmä osallistuu aktiivisesti koko koulua koskevaan terveyden ja hyvinvoinninedistämistyöhön.

Yksilötasolla ennaltaehkäisevää päihdetyötä on elämäntaitojen opettaminen ja oppilaiden koulumenestyksen tukeminen. Elämäntaitoja käsitellään terveystiedon oppitunneilla sekä syvennetään valinnaisaineryhmissä tai oppilashuollon järjestämissä vertaistukiryhmissä ( Esim Friends ryhmät)

Riskitekijöitä päihteidenkäytölle voivat olla yksinäisyys, oppimisvaikeudet, perheen ongelmat, pitkään jatkunut epäsosiaalinen käytös, tai päihdemyönteinen kaveripiiri.

2.2 Päihdekasvatus opetuksessa

Terveystiedon oppiaineen tavoitteena on päihdekasvatuksen näkökulmasta tarjota tietoa ja keskustella oppilaiden kanssa päihteistä, kaveripaineista, omista valinnoista ja kyvystä hahmottaa valintojen seurauksia. Koululaisia rohkaistaan ottamaan vastuuta kaveristaan kertomalla huolistaan jollekin koulun aikuiselle. Nuorilla on oltava eväitä käsitellä omia asenteitaan päihdekokeiluihin ja päihteidenkäyttöön hyvissä ajoin koska päihdekokeilut tapahtuvat usein nuorten omassa kaveripiirissä aikuisten maailman ulkopuolella. Negatiivista sosiaalista painetta koetaan harvoin, vaan yhteiseen hauskanpitoon päihteiden kanssa pyritään mukaan omasta halusta.

Veikkolan koulun tukioppilaat ovat pitäneet vertaisohjauksena 6. luokkalaisille *Lapselle selvä elämä* -tunteja (LASE). Tukioppilaiden päätehtävänä on yhdessä opettajan kanssa vaikuttaa 6. luokkalaisten alkoholia ja tupakkaa koskeviin asenteisiin. Materiaaleina tunneilla käytetään MLL: sarjakuvia Tupakkapaikalla (tupakka ja nuuska) sekä Millan koti-ilta (alkoholi). Sarjakuvien pohjalta tunneilla käsitellään tupakointiin ja alkoholinkäyttöön liittyviä luuloja, tietoja ja vaaroja. Tunneilla puhutaan myös mainonnan vaikutuksesta sekä keskustellaan omien valintojen tärkeydestä. Tunneilla pohditaan tupakkaan ja alkoholiin liittyviä terveysasioita ja tilannetekijöitä, kuten ryhmäpainetta. (Lasse Nieminen, tukioppilaiden tutor opettaja)

Yläkoulussa päihteitä käsitellään terveystiedon oppitunneilla kunnan opetussuunnitelman mukaisesti. päihdeaihetta sivutaan myös maantiedon tunneilla

(tupakkateollisuuden ympäristövaikutukset) sekä biologian tunneilla ( päihteiden vaikutus keskushermostoon ja hengityselimistöön sekä raskaudenaikaisen päihteidenkäytön vaikutukset sikiöön 9lk) Opiskellaan, mitä päihteitä on ja miten ne vaikuttavat fyysisesti, psyykkisesti ja sosiaalisesti. Myös riippuvuudesta ja lopettamisen vaikeudesta keskustellaan. Nuorten päihteidenkäyttöä pohditaan yleisellä tasolla.

7lk:lla käsitellään tupakkatuotteet, alkoholi ja sekakäyttö. Opetuksessa huomioidaan kouluterveyskyselyn tulokset ja oppilaat haastattelevat tupakkatuotteita käyttäviä sekä päihteettömiä aikuisia. Myös huumausaineista, erityisesti kannabiksesta keskustellaan)

8lk:lla painopisteenä on huumausaineet. Kerrataan riippuvuutta ja keskustellaan huumausaineiden vaikutuksista ja pohditaan kuinka huumeriippuvaista kaveriaan voisi auttaa.

9lk:lla kerrataan paljon jo aikaisemmin opittua sekä käsitellään alkoholia yhteiskunnassa (alkoholin kulutus suomessa) sekä esimerkiksi huumekauppaa. Pohditaan, miksi joku nuori valitsee päihteet ja joku toinen ei. ( Hannele Suikkanen, terveystiedon lehtori)

2.3 Oppilashuoltotyö

Veikkolan koulun yhteisöllinen oppilashuoltoryhmä toimii moniammatillisesti ja kokoontuu säännöllisesti. Yhteisöllisen oppilashuoltoryhmän tehtävänä on koulun toimintakulttuurin kehittäminen turvalliseksi ja terveyttä tukevaksi. Tavoitteena on edistää myönteistä vuorovaikutusta sekä edistää keskinäisen huolenpidon ilmapiiriä.

Opettajilla on vastuullisina kasvattajina velvoite kääntyä oppilashuollon työntekijöiden puoleen, mikäli heillä on huoli oppilaasta tai oppilaista. Veikkolan koulussa työskentelee kaksi terveydenhoitajaa, jotka ovat tavattavissa päivittäin. Terveydenhoitajat ottavat oppilaiden päihteidenkäytön ja asenteet päihteidenkäyttöä kohtaan puheeksi terveystarkastusten yhteydessä viimeistään viidenneltä luokalta alkaen ja 9lk:n terveystarkastuksen yhteydessä päihteet otetaan nuoren kanssa puheeksi käyttäen tukena nuorten päihdemittaria (ADSUME)

Huoltajilta kysytään päihteidenkäytöstä laajojen terveystarkastusten yhteydessä.

2.4 Yhteistyö huoltajien kanssa

Vanhemmilla on merkittävä rooli lasten ohjaamisessa päihteettömään elämäntapaan. Nuorten ympärillä olevien aikuisten päihteidenkäyttötavoilla ja huoltajien asenteella alaikäisen päihteidenkäyttöä kohtaan on vahva esimerkkivaikutus. Kouluterveyskyselyn (THL) mukaan riskiä nuoren päihteidenkäyttöön lisää se, etteivät vanhemmat tiedä, missä nuori viettää vapaa-aikaansa ja kenen kanssa.

Koulu tukee kodin kasvatustyötä esimerkiksi järjestämällä vanhempainiltoja, joissa jaetaan ajantasaista tietoa Veikkolan alueen nuorten päihteidenkäytöstä. Koulu kannustaa vanhempia tutustumaan nuoren kavereihin sekä luokkakavereiden vanhempiin ja luokkakohtaisista vanhempainilloista olisikin suotavaa varata aikaa keskustelulle koululaisten ikävaiheeseen kuuluvista tyypillisistä ilmiöistä, yhteisesti sovittavista säännöistä, vapaa-ajan vietosta sekä päihteistä.

3. VÄLITTÖMÄN PUUTTUMISEN MALLI VEIKKOLAN KOULUSSA

Päihteidenkäyttö on kielletty kaikissa koulun järjestämässä toiminnassa sekä koulurakennuksessa ja sen välittömässä läheisyydessä.

Päihdesuunnitelmassa kuvatun välittömän puuttumisen mallin taustalla vaikuttavat seuraavat lait:

Lastensuojelulaki (2007/417)

Tupakkalaki (1994/765)

Alkoholilaki (1994/1143)

Huumausainelaki (2008/373)

Päihdehuoltolaki (1986/41)

Perusopetuslaki (628/1998)

Kaikki koulussamme työskentelevät aikuiset puuttuvat oppilaiden päihteidenkäyttöön ja vievät asian oppilashuoltoon tiedoksi. Epäillessään oppilaan käyttävän päihteitä tai akuutisti päihtyneen oppilaan puhutteluun opettajalla on aina oikeus pyytää työpariksi oppilashuoltoryhmän työntekijää. Kyse on aina yksilöllisestä tapauksesta, joten toimintamalli saattaa päihdesuunnitelmassa kuvatusta mallista poiketa. Tärkeintä on koululaisen etu. Jos koululla havaitaan tai epäillään päihteiden välitystoimintaa, asiasta ilmoitetaan rehtorille, joka harkitsee jatkotoimenpiteet ja konsultoi tarvittaessa poliisia.

3.1 Oppilaan epäillään olevan päihtyneenä koulussa

Alkoholinkäytön tunnusmerkkejä voivat olla alkoholin haju hengityksessä, sammaltava puhe, tasapainohäiriöt, puheliaisuus sekä voimakkaammassa humalatilassa aggressiivisuus.

Lääkkeiden ja kannabiksen aiheuttama akuutti päihtymystila muistuttaa alkoholinkäytöstä johtuvaa päihtymystilaa ilman alkoholin hajua. Myös laajentuneet pupillit, punoittavat silmät sekä väsymys ja velttous voivat liittyä kannabiksen käyttöön tai lääkkeiden väärinkäyttöön. Kannabiksen polttamisesta syntyy usein makea, imelä haju joka tarttuu helposti vaatteisiin.

- Päihtyneen oppilaan tavoittanut koulun työntekijä ilmoittaa tilanteesta rehtorille tai apulaisrehtorille.

- Oppilas ohjataan ensisijaisesti terveydenhoitajalle, joka arvioi tilannetta yhdessä oppilaan opettajan kanssa.

- Pyydetään huoltajaa hakemaan lapsi koulusta kotiin, tarvittaessa oppilas ohjataan huoltajan kanssa terveysasemalle hoitajan arvioon.

- Tehdään lastensuojeluilmoitus.

- Mikäli oppilaalla on alkoholituotteita tai huumausaineita hallussaan, ne viedään rehtorille, joka ilmoittaa poliisille. Muussa tapauksessa tilanteessa mukana ollut työntekijä soittaa poliisit paikalle.

- Seuranta tai hoitoonohjaus oppilashuoltoryhmään kuuluvan työntekijän toimesta.

- Oppilaalle ja oppilaan perheelle tarjotaan keskustelua kunnan ehkäisevän päihdetyöntekijän kanssa.

3.2 Selvästi päihtynyt tai sekava oppilas koulussa

Päihtymyksen oireita ovat toistuva oksentelu, sekavuus, väsymys (ei reagoi puhutteluun, ei tunnu ymmärtävän puhetta) sekä tasapainon häiriöt.

* älä jätä lasta yksin, pyydä toinen aikuinen mahdollisuuksien mukaan kaveriksi.
* Tilanteen vaatiessa soita ambulanssi (112) arvioimaan lapsen tila ja hoidon tarve.
* Mahdollisuuksien mukaan saatetaan terveydenhoitajalle tai kuraattorille
* Ilmoita lapsen huoltajille
* Tehdään lastensuojeluilmoitus
* Koululla käydään tapahtumat keskustellen läpi tilanteeseen osallistuneiden työntekijöiden kesken.
* Tarvittaessa oppilaan ja perheen tueksi perustetaan yksilöllinen oppilashuollon ryhmä.

3.3 Tupakkatuotteet

Tupakoinnin tunnistaa hengityksen ja vaatteiden selkeästi ja voimakkaasta hajusta. Tupakkaan syntyy helposti fyysinen, psyykkinen ja sosiaalinen riippuvuus.

- Mahdolliset tupakkatuotteet otetaan rehtorin haltuun.

- Luokanvalvoja tai tilanteessa mukana ollut opettaja pitää kasvatuskeskustelun

- Ilmoitetaan asiasta oppilaan vanhemmille.

3.4 Oppilaan huoli kaverinsa päihteidenkäytöstä

* Kiitä rohkeudesta. Kerro että asia on luottamuksellinen (ei juoruilua, some, yms)
* Kerro kenen aikuisen tietoon viet asian (vaihtoehtoja: rehtori, apulaisrehtori, kuraattori, terveydenhoitaja)
* Siirrytään koulun toimintamalleihin epäiltäessä oppilaan päihteidenkäyttöä (luku 3.1)

4. PÄIHTEIDENKÄYTÖN TUNNISTAMINEN JA PUHEEKSIOTTAMINEN

Nuoret kokeilevat päihteitä tavallisesti suunnittelematta, mutta kaveripiirin vahvalla tuella. Kokeiluluonteista päihteidenkäyttöä voi olla vaikea tunnistaa.

Myönteiset kokemukset kannustavat jatkamaan päihteidenkäyttöä, jolloin käyttö muuttuu satunnaiseksi. Satunnaisen päihteidenkäytön tunnusmerkkejä on muutokset käyttäytymisessä; väsymys, ailahtelevaisuus ja välinpitämättömyys.

Usein ystäväpiiri vaihtuu ja suhteet vanhempiin huonontuvat. Myöhästymiset ja poissaolot koulusta lisääntyvät ja koulumenestys saattaa romahtaa. Harrastukset eivät enää kiinnosta. Päihteiden hankkiminen on kallista ja rahan tarve lisääntyy. Kannabiksen käytöstä antaa viitteitä myönteinen asenne kannabiksen käyttöön, sekä erikoissanaston hallitseminen. Kannabiksen polttamiseen tarvittavien välineiden löytyminen kertoo yleensä pidempään jatkuneesta käytöstä.

Epäiltäessä nuoren päihteidenkäyttöä, kodin ja koulun yhteistyö on ensiarvoisen tärkeää. Ota rohkeasti yhteyttä esimerkiksi koulun oppilashuollon henkilökuntaan ja pyydä avuksi päihteidenkäytön arviointiin. Nuoruudessa vasta harjoitellaan myös päihteisiin liittyvää harkintakykyä.

Ota päihteet ja epäilysi nuoren päihteidenkäytöstä rohkeasti puheeksi myös nuoresi kanssa. Vanhempien asenteella on nuoren päihteidenkäyttöön olennainen merkitys ja puuttuminen ja rajojen asettaminen tuo nuorelle turvaa. Keskustelun käynnistämiseen voi käyttää apuna esimerkiksi ajankohtaista päihdeaiheista uutista tai artikkelia sekä kouluterveyskyselyn tuloksia.

* Ole aidosti kiinnostunut
* Tasavertainen vuorovaikutus
* Nuoren omista havainnoista ja tiedoista kysely / keskusteleminen
* Avoimet kysymykset ja kuuntelu
* Arvostus ja syyllistämisen välttäminen

Lisää ohjeita päihteiden puheeksiottoon: [www.paihdelinkki.fi](http://www.paihdelinkki.fi)

YHTEYSTIETOJA

Veikkolan koulu:

terveydenhoitaja Heljä Telaranta puh 040 1269147

terveydenhoitaja Anna Vairio puh: 050 3107065

kuraattori Hannele Mollberg puh 050 3796134

erityisopettaja Juuli Puhto puh: 050 4137466

Kirkkonummen kunnan palvelut:

Nuorten hyvinvointiasema

Puh:  040 7728124

Soittoajat: tiistaisin klo: 10-11 sekä

torstaisin klo 12.00- 13.00

Päihdepalvelut:

Päivystyspuhelin: 050 4140979

soittoajat: maanantaisin, keskiviikkoisin ja perjantaisin klo 9.00 – 15.00

tiistaisin ja torstaisin klo 14:00 – 17:30 ja lauantaisin ja sunnuntaisin klo 9.00- 11.00

Päihdetietoa ja päihdepalveluita verkossa:

[www.paihdelinkki.fi](http://www.paihdelinkki.fi)

[www.irtihuumeista.fi](http://www.irtihuumeista.fi)

https://www.mielenterveystalo.fi/nuoret/tietoa\_mielenterveydesta/nuorten\_mielenterveysongelmat/Pages/paihdeongelmat.aspx

LIITE ;TOIMINTAKAAVIO PÄIHDE-EPÄILYTAPAUKSISSA

**TOIMINTAMALLI JOS EPÄILET, ETTÄ OPPILAS ON PÄIHTYNYT.**

Asiasta ilmoitetaan oppilaan huoltajalle

**Tehdään lastensuojeluilmoitus!**

Todetaan, että oppilas on päihtynyt.

Koulun työntekijä ilmoittaa asiasta rehtorille ja vie oppilaan terveydenhoitajalle. Koulun työntekijä ja terveydenhoitaja arvioivat tilanteen yhdessä.

Todetaan, että epäilys on väärä. Oppilaan koulupäivä jatkuu normaalisti.

Oppilas ja päihteet viedään rehtorille, joka ilmoittaa asiasta vanhemmille ja poliisille.

**Asiasta tehdään lastensuojeluilmoitus!**